Reina Mercedes (1887)

Reina Mercedes oli Espanjan laivaston vuonna 1877 vesillelaskettu Alfonso XII -luokan risteilijä.

 Valmistus 

Alus tilattiin 14. lokakuuta 1880 Cartagenasta, missä köli laskettiin 2. heinäkuuta 1881. Alus laskettiin vesille 12. syyskuuta 1887 ja aloitti koeajot lokakuussa 1892.Gardiner 2002 s. 384todoavante.es

 Palvelus 
Lokakuussa 1893 alus osallistui  kontra-amiraali Zoilo Sánchez Ocaña komentamassa koulutuslaivueessa sotaharjoitukseen. Se lähti 15. lokakuuta Cartagenasta ja ankkuroitui seuraavana päivänä Santa Polaan. Sotaharjoituksissa kuvattiin kahden laivasto-osaston välinen taistelu Alicanten edustalla. Ensimmäisessä osastossa olivat: taistelulaiva Pelayo, risteilijät Reina Mercedes ja Isla de Cuba sekä torpedoveneet Barceló, Rayo ja Rigel. Toisen osaston muodostivat risteilijät Alfonso XII ja Reina Regente', hävittäjä Destructor sekä torpedoveneet Ariete ja Habana. Myöhemmin toiseen osastoon liittyi vielä risteilijä Conde de Venedito. Harjoitus päättyi 22. lokakuuta.

Syyskuussa riffien aloittamat hyökkäykset espanjalaisia vastaan lähellä Melillaa keskeyttivät sotaharjoitukset. Koulutuslaivue siirrettiin Pohjois-Afrikan rannikolle. Marraskuun lopulla laivueen komentajaksi tuli kontra-amiraali Emilio Diaz Moreu, jolloin laivueeseen liitettiin lisää aluksia. Laivue saapui marraskuun lopulla Melillaan, jolloin se vapautui operaatiosta. Alus ampui Marokon rannikkoa lähellä Chafarinasia, minkä jälkeen se lähti Bremeniin noutamaan 10 000 Mauser kivääriä ja miljoonaa patruunaa.

Vuonna 1894 alus oli edelleen koulutuslaivueessa, joka määrättiin Tangeriin. Alus ankkuroitui elokuussa 1895 Tangeriin, missä oli jo kolme saksalaista ja kuusi brittiläistä sotalaivaa. Alus  siirtyi 17. elokuuta Algecirasiin.

Vuonna 1895 alus liitettiin Kuubassa olevaan laivastoon Havannan asemalle. Alus saapui 12. helmikuuta 1896 Havannasta Fort de Franceen, missä se siirrettiin 26. helmikuuta telakalle huollettavaksi. Alus lähti paluumatkalle 5. maaliskuuta. Toukokuussa 1897 alus osallistui Bañesissa merijalkaväen maihinnousuun taisteltaessa Kuuban kapinallisia vastaan. Myöhemmin alus valvoi rannikkoa estääkseen kapinallisten asekuljetukset.

Espanjan ja Yhdysvaltain välisen sodan alettua huhtikuussa 1898 alus oli Santiago de Cuban satamassa odottamassa huoltoa, koska seitsemän kymmenestä kattilasta oli toimintakunnottomia. Yhdysvaltain laivasto aloitti 27. toukokuuta 1898 sataman piirityksen, joka kesti 37 vuorokautta. Piirittävät Yhdysvaltain laivaston alukset tulittivat 6. kesäkuuta satamaa, jolloin Reina Mercedesiin osui 35 kranaattia. Aluksella syttyi kaksi tulipaloa ja aluksen kannella sai surmansa komentaja Emilio Acosta y Eyermann, joka oli samalla ensimmäinen sodassa surmansa saanut espanjalaisupseeri.

Laivaston komentaja Cervera määräsi sotalaivat yrittämään saarron läpäisyä, mutta Reina Mercedes oli niin huonossa kunnossa, ettei se kyennyt pyrkimään merelle. Laivasto pyrki 3. heinäkuuta merelle, mutta tuhoutui Santiago de Cuban taistelussa. Seuraavana päivänä alus pyrki upottautumaan, mutta Yhdysvaltain laivaston alukset USS Massachusetts ja USS Texas havaitsivat aluksen ja avasivat tulen. Aluksen miehistö sai aluksen kuitenkin paikalleen ja upotettiin, mutta ankkurin petettyä siirtyi sivuun.

Sotatoimien päätyttyä Yhdysvaltain laivasto nosti hylyn 2. tammikuuta - 1. maaliskuuta 1899. Se korjattiin tilapäisesti ja hinattiin Norfolkin laivastotukikohtaan. Alus liitettiin korjausten jälkeen valkoiseksi maalattuna Yhdysvaltain laivastoon aseistamattomana vastaanottoaluksena nimellä USS Reina Mercedes''.

Alus oli 1904 alkaen Newportissa Rhode Islandilla majoitustilana ilman komennusta olevalle laivaston henkilöstölle. Alus saapui 30. syyskuuta 1912 hinattuna Annapolisiin, missä se oli merisotakoulun varastona, luentotilana ja muina tarvittavina tiloina. Vuonna 1957 alus päätettiin palauttaa Espanjalle, mutta sitä ei voitu siirtää yli Atlantin. Alus poistettiin 6. marraskuuta 1957 Yhdysvaltain laivastosta ja hinattiin Baltimoreen, missä se piti romuttaa. Aluksen pronssinen laivakello luovutettiin Espanjan merimuseolle.

 Lähteet 

 Viitteet 

Luokka:Alfonso XII -luokan risteilijät
Luokka:Espanjalaiset Espanjan–Yhdysvaltain sodan risteilijät